A Törvényszék 2023. szeptember 13-i ítélete – Prolactal kontra EUIPO – Prolàctea (PROLACTAL)
(T-549/22. sz. ügy)1
(„Európai uniós védjegy – Felszólalási eljárás – Az Európai Uniót megjelölő nemzetközi lajstromozás – PROLACTAL szóvédjegy – Prolàctea korábbi nemzeti ábrás védjegy – Viszonylagos kizáró ok – A megjelölések hasonlósága – Összetéveszthetőség – Az (EU) 2017/1001 rendelet 8. cikke (1) bekezdésének b) pontja – Bizonyítékoknak első alkalommal a fellebbezési tanács előtti eljárásban történő benyújtása – Az (EU) 2018/625 felhatalmazáson alapuló rendelet 27. cikkének (4) bekezdése – Indokolási kötelezettség – A 2017/1001 rendelet 94. cikke és az Alapjogi Charta 41. cikkének (2) bekezdése”)
Az eljárás nyelve: angol.
Felek
Felperes: Prolactal GmbH (Hartberg, Ausztria) (képviselők: H. Roerdink és S. Janssen ügyvédek)
Alperes: az Európai Unió Szellemi Tulajdoni Hivatala (EUIPO) (képviselő: E. Markakis meghatalmazott)
Másik fél az EUIPO fellebbezési tanácsa előtti eljárásban, beavatkozó fél a Törvényszék előtti eljárásban: Prolàctea, SA (Castrogonzalo, Spanyolország) (képviselő: J. Vicente Martínez ügyvéd)
Tárgy
Az EUMSZ 263. cikken alapuló keresetével a felperes az Európai Unió Szellemi Tulajdoni Hivatala (EUIPO) ötödik fellebbezési tanácsa 2022. június 10-i határozatának (R 752/2021-5. sz. ügy) hatályon kívül helyezését kéri.
Rendelkező rész
A Törvényszék a keresetet elutasítja.
A Törvényszék a Prolactal GmbH-t kötelezi a saját költségeinek, valamint a Prolàctea, SA részéről felmerült költségeknek a viselésére.
Az Európai Unió Szellemi Tulajdoni Hivatala (EUIPO) maga viseli saját költségeit.
____________
1 HL C 408., 2022.10.24.